A nins astăzi în zona de munte a judeţului Suceava, iar circulaţia se desfăşoară în condiţii de iarnă.
Drumarii au acţionat în Pasul Palma pentru degajarea zăpezii de pe carosabil cu opt utilaje, iar până la amiază au fost împrăştiate peste 45 de tone de material antiderapant.
Şoferii sunt sfătuiţi să circule cu atenţie şi să aibă maşinile echipate corespunzător. (Rador/ FOTO radioiasi.ro)